129. ΑΠΟΦΑΣΗ ΥΠΟΥΡΓΟΥ ΕΘΝΙΚΗΣ ΠΑΙΔΕΙΑΣ ΚΑΙ  ΘΡΗΣΚΕΥΜΑΤΩΝ Αριθ. Ε5/4386 της 30 Ιουλ. /19 Σεπτ. 1985 (ΦΕΚ Β΄ 555) Συμπλήρωση της Ε5/1585/20.3.84 (ανωτ. αριθ. 100) απόφασης του Υπ. Εθν. Παιδείας και Θρησκευμάτων. Έχοντας υπόψη: Τις διατάξεις της παρ. 5 του άρθρ. 36 και 20 περιπτ. Γ΄ του Νόμ. 1404/83, αποφασίζουμε: Συμπληρώνουμε την Ε5/1585/20.3.84 (ΦΕΚ 191/27.3.1984 τ.Β΄) απόφαση του Υπ. Εθν. Παιδείας και Θρησκευμάτων» εσωτερική διάρθρωση οργάνωση και λειτουργία των ΤΕΙ» με τις ακόλουθες ρυθμίσεις. 1.Μετά το ερώτημα του προέδρου του ΤΕΙ το συμβούλιο του ΤΕΙ αποφασίζει, ύστερα από γνώμη του συμβουλίου του τμήματος, την ανάθεση σε μέλη του Ε.Π. ή Ε.Ε.Π. του ΤΕΙ και άλλων, πέρα από το εκπαιδευτικό τους έργο, υπηρεσιών συναφούς προς την ιδιότητα και την ειδικότητά τους και ιδίως μελέτη και επίβλεψη κτιριακών ή άλλων εγκαταστάσεων, σύνταξη οικονομικοτεχνικών μελετών, επίλυση νομικών, οικονομικών ή λογιστικών θεμάτων, μεταφράσεις κειμένων κλπ. Στην περίπτωση αυτή το προσωπικό απαλλάσσεται μερικά ή ολικά από το εκπ/κό του έργο. 2.Ο πρόεδρος του ΤΕΙ συντάσσει τις ετήσιες υπηρεσιακές εκθέσεις α)για το γενικό γραμματέα του ιδρύματος, β)ως β΄ κριτής για τους προϊσταμένους των τμημάτων, γραφείων και υπηρεσιών της υπηρεσίας διοικητικής μέριμνας, γ)για υπαλλήλους ανώτερους κατά βαθμό και αρχαιότερους, σε περίπτωση ισοβαθμίας, του ασκούντος καθήκοντα γενικού γραμματέα του ΤΕΙ, μέχρι διορισμού του γενικού γραμματέα κατά τις διατάξεις του άρθρ. 22 παρ. 2β του Νόμ. 1404/83. 